b'\n_START_ARTICLE_\nNFL sezona 1997.\n_START_PARAGRAPH_\nNFL sezona 1997. je 78. po redu sezona nacionalne lige ameri\xc4\x8dkog nogometa._NEWLINE_Sezona je po\xc4\x8dela 31. kolovoza 1997. Super Bowl XXXII je bio zavr\xc5\xa1na utakmica sezone, u kojoj su se 25. sije\xc4\x8dnja 1998. u San Diegu u Kaliforniji na Qualcomm Stadiumu sastali pobjednici AFC konferencije Denver Broncosi i pobjednici NFC konferencije Green Bay Packersi. Pobijedili su Broncosi sa 31:24 i tako osvojili svoj prvi naslov prvaka u povijesti._NEWLINE_Prije po\xc4\x8detka sezone 1997., mom\xc4\x8dad Oilersa se preselila iz Houstona u Texasu u Tennessee. Prvu sezonu su igrali u Memphisu, da bi idu\xc4\x87e preselili u Nashville gdje se natje\xc4\x8du i danas pod imenom Tennessee Titans.'